**תעלומת תוצאות הניסוי שנעלמו**

[התקבל במייל]

דבורה את חייבת לעזור לנו! התוצאות שלנו נעלמו מהדוח

קבלנו תוצאות מעולות אתמול במעבדה. חקרנו תגובות אקסותרמיות ואנדותרמיות, עקבנו אחר הטמפרטורה במהלך התגובה ובנינו טבלה לתפארת! לא שכחנו כלום! כותרות יחידות משתנה תלוי בלתי תלוי. כתבנו תצפיות מפורטות, ממש השקענו!. הכל היה שם, חשבנו על כל פרט. היינו כל כך עייפים ומרוצים מעצמנו, שהחלטנו שמגיע לנו הפסקה להתרעננות ליד חוף הים, כי היה ממש חם. והיתה הרגשה של קיץ באוויר וכן נסענו במכונית של אור ישר לים. קבענו להיפגש להמשך כתיבת הדוח בערב.

אחרי מקלחת טובה נפגשנו להמשך כתיבת הדו"ח. אור הביא את הדפים שלנו מהרכב שלו, ושם לנו אותם על השולחן. היינו בשוק!...... **כלללללללללל אבל כל**  התוצאות נעלמו.... הטבלה היתה ריקה. חלק מהמספרים נראו בקושי... כל מה שנשאר ממש ברור זה הקווים של הטבלה (ממש עוזר לנו). מחר נראה לך.

דבורה, אנחנו יודעים שהסיפור נשמע לא אמין, אבל כך היה!

מה עושים???

אור, ענבר ואודם

**המורה בתשובה למייל**: ממש לא ידעתי מה קרה, זו פעם ראשונה ששמעתי תירוץ כזה ועוד מתלמידים אמינים אז עניתי להם, קחו אוויר ותנסו לחשוב עד מחר מהו "סיפור הטבלה" כך אולי נגלה מה קרה.

**עזרו לאור, ענבר, אודם ונעמה לפתור את התעלומה, ניגש לעבודה!**

**עבודה בקבוצות**

1. הציעו תצפיות או עובדות רלוונטיות מהסיפור.
2. העלו שאלות שעשויות לפתור את התעלומה.

קבלו מהמורה ציוד וחומרים להמשך.

1. עזרו לאור וחבריו להציל את הדוח.

תכננו סדרת ניסויים לפתרון התעלומה.

1. ה"מוסד" הישראלי נעזר בתופעה לה נחשפתם.   
   רשמו מסמך בו המלצותיכם לגבי התנאים בהם ניתן להיעזר בתופעה ובמגבלותיה .

**כוחות הביטחון סומכים עליכם!**